Brownies

Brownies ialah filem komedi romantik Indonesia 2004 arahan Hanung Bramantyo. Ia mengisahkan seorang wanita berkerjaya yang jatuh cinta dengan seorang usahawan kerana cinta mereka terhadap brownie.

Pelakon
 Marcella Zalianty sebagai Mel
 Phillip Jusuf sebagai Joe
 Elmayana Sabrena sebagai Didie
 Bucek Depp sebagai Are
 Luna Maya sebagai Astrid

Penerbitan
Untuk Brownies, pengarah Hanung Bramantyo menggunakan video definisi tinggi; menurut Bramantyo, ia merupakan filem Indonesia pertama yang menggunakan teknologi itu. Bramantyo sebelum ini telah mengarahkan beberapa siri televisyen dan filem, namun Brownies ialah filem pertamanya yang disasarkan menjadi komersial. Tajuknya dipilih kerana Bramantyo menggemari brownies.

Pengkritik filem dan penulis skrip Salman Aristo, yang menunjukkan salah satu skripnya kepada Bramantyo di sebuah seminar, telah diminta untuk menulis lakon layar. Untuk berbuat demikian, Aristo melakukan kajian intensif mengenai penghasilan brownies. Ia buat pertama kalinya salah satu skrip tulisannya telah digunakan dalam sebuah filem.

Marcella telah dipilih oleh SinemArt, sementara Bucek dipilih melalui ujibakat. Kumpulan Gigi menyumbangkan runut bunyi.

Kedai buku Jose Rizal Manua, berdekatan Taman Ismail Marzuki, dijadikan sebagai kafe Are. Pasukan penerbitan membelanjakan sebanyak Rp. 20 juta untuk mengubahsuainya.

Keluaran dan sambutan
Brownies dikeluarkan pada Disember 2004.

Satu ulasan dalam Republika menulis bahawa cerita itu tiada apa yang istimewa dan barisan pelakonnya tidak semua yang memberikan persembahan terbaik. Bagaimanapun, ulasannya memuji runut bunyi filem itu. Leila S. Chudori, mengulas untuk majalah Tempo, menulis bahawa plotnya kuat dan lakonan yang umumnya menakjubkan, namun tidak tertarik dengan dialog panjang filem itu, menulis bahawa beliau "berdoa agar penulis skrip mula belajar teknik untuk menyunting dialog supaya penonton menarik nafas lega."

Di Festival Film Indonesia, Bramantyo memenangi Anugerah Citra untuk Pengarah Terbaik untuk Brownies. Beliau kemudian menerbitkan filem-filem yang meraih kejayaan komersial seperti Get Married (2006) dan Ayat-Ayat Cinta, yang mana kedua-duanya menjadi filem yang paling ditonton oleh lebih dari sejuta penonton.

Anugerah
Brownies telah menerima sebelas Anugerah Citra di Festival Filem Indonesia 2005, memenangi tiga.

Catatan

Rujukan
Nota kaki

Bibliografi

Pautan luar

Filem 2004
Filem Indonesia tahun 2004
Filem arahan Hanung Bramantyo